CELEX: 62007CA0485
Language: et
Date: 2011-05-26 00:00:00
Title: Kohtuasi C-485/07: Euroopa Kohtu (esimene koda) 26. mai 2011 . aasta otsus (Centrale Raad van Beroep’i (Madalmaad) eelotsusetaotlus) — Raad van bestuur van het Uitvoeringsinstituut werknemersverzekeringen versus H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik (EMÜ-Türgi assotsiatsioon — Võõrtöötajate sotsiaalkindlustus — Elukohatingimusest loobumine — Ulatus — Vastuvõtva liikmesriigi poolt makstav töövõimetuspensioni täiendav hüvitis, et tagada hüvitisesaajatele toimetulekumiinimum — Siseriiklike õigusaktide muutmine — Nimetatud täiendava hüvitise maksmise lõpetamine, kui hüvitisesaaja elukoht on väljaspool asjaomase liikmesriigi territooriumi)

16.7.2011   
            
            
               ET
            
            
               Euroopa Liidu Teataja
            
            
               C 211/3
            
         Euroopa Kohtu (esimene koda) 26. mai 2011. aasta otsus (Centrale Raad van Beroep’i (Madalmaad) eelotsusetaotlus) — Raad van bestuur van het Uitvoeringsinstituut werknemersverzekeringen versus H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik
   (Kohtuasi C-485/07) (1)
   
   (EMÜ-Türgi assotsiatsioon - Võõrtöötajate sotsiaalkindlustus - Elukohatingimusest loobumine - Ulatus - Vastuvõtva liikmesriigi poolt makstav töövõimetuspensioni täiendav hüvitis, et tagada hüvitisesaajatele toimetulekumiinimum - Siseriiklike õigusaktide muutmine - Nimetatud täiendava hüvitise maksmise lõpetamine, kui hüvitisesaaja elukoht on väljaspool asjaomase liikmesriigi territooriumi)
   2011/C 211/04
   Kohtumenetluse keel: hollandi
   
      Eelotsusetaotluse esitanud kohus
   
   Centrale Raad van Beroep
   
      Põhikohtuasja pooled
   
   
      Hageja: Raad van bestuur van het Uitvoeringsinstituut werknemersverzekeringen
   
      Kostjad: H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik
   
      Ese
   
   Eelotsusetaotlus — Centrale Raad van Beroep — Euroopa Majandusühenduse ja Türgi vahelise assotsiatsioonilepingu artikli 9, selle lisaprotokolli, mis on alla kirjutatud 23. novembril 1970 Brüsselis ning ühenduse nimel sõlmitud, heaks kiidetud ja kinnitatud nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1; ELT eriväljaanne 11/11, lk 41), artikli 59 tõlgendamine ning assotsiatsiooninõukogu 19. septembri 1980. aasta otsuse nr 3/80, mis käsitleb Euroopa ühenduste liikmesriikide sotsiaalkindlustussüsteemide kohaldamist Türgi töötajate ja nende pereliikmete suhtes (EÜT 1983, C 110, lk 60), artikli 6 lõike 1 tõlgendamine — Siseriiklikud õigusaktid, mis näevad töövõimetuskindlustuse alusel ette täiendava hüvitise maksmise toimetulekumiinimumi saavutamiseks — Piirangud väljaspool Madalmaid elamise korral — Hüvitiste lõpetamine erineva aja jooksul sõltuvalt elukohast ja kodakondsusest
   
      Resolutsioon
   
   
               1.
            
            
               Assotsiatsiooninõukogu 19. septembri 1980. aasta otsuse nr 3/80 (mis käsitleb Euroopa ühenduste liikmesriikide sotsiaalkindlustussüsteemide kohaldamist Türgi töötajate ja nende pereliikmete suhtes) artikli 6 lõike 1 esimest lõiku tuleb tõlgendada selliselt, et sellel on vahetu õigusmõju, nii et Türgi kodanikud, kelle suhtes see säte kohaldub, saavad liikmesriikide kohtutes sellele sättele tugineda, takistamaks sellega vastuolus olevate siseriiklike normide kohaldamist.
            
         
               2.
            
            
               Otsuse nr 3/80 artikli 6 lõike 1 esimest lõiku tuleb tõlgendada selliselt, et sellistel asjaoludel, nagu on kõne all põhikohtuasjas, on sellega vastuolus sellised liikmesriigi õigusnormid nagu 6. novembri 1986. aasta täiendavate hüvitiste seaduse (Toeslagenwet) artikkel 4a, mis lõpetab sellise hüvitise maksmise nagu töövõimetuspensioni täiendav hüvitis, mida antakse siseriiklike õigusaktide alusel, endistele Türgi võõrtöötajatele, kuna nad naasid Türki asjaolu tõttu, et nad kaotasid töövõimetuks jäämisest tulenevalt nimetatud liikmesriigis elamise õiguse.
            
         
               3.
            
            
               Lepingu, millega loodi assotsiatsioon Euroopa Majandusühenduse ja Türgi vahel ning millele kirjutasid 12. septembril 1963 Ankaras alla ühelt poolt Türgi Vabariik ning teiselt poolt EMÜ liikmesriigid ja ühendus ning mis sõlmiti, kiideti heaks ja kinnitati ühenduse nimel nõukogu 23. detsembri 1963. aasta otsusega 64/732/EMÜ, artikkel 9 ei ole kohaldatav sellise olukorra suhtes, nagu on kõne all põhikohtuasjas.
            
         
      (1)  ELT C 22, 26.1.2008.